stanford-oval/wikipedia huggingface dataset:
Welcome to the Black Parade

Welcome to the Black Parade (בעברית: ברוכים הבאים למצעד השחור) הוא סינגל שהוקלט על ידי להקת הרוק האמריקאית My Chemical Romance, מתוך אלבומה השלישי, The Black Parade (אנ'). השיר יצא לאור ב-12 בספטמבר 2006, על ידי חברת התקליטים רפרייז רקורדס, כסינגל המוביל מתוך האלבום, לאחר שפורסם בדף הלהקה באתר מייספייס כמה ימים קודם לכן, ב-2 בספטמבר 2006. הווידאו קליפ של השיר זכה בפרס "קליפ המוזיקה הטוב ביותר של המאה" מטעם ה-MTV בשנת 2017. כמו כן, השיר הגיע לראש מצעד הסינגלים הבריטי ולמקום התשיעי במצעד בילבורד הוט 100 בארצות הברית, ובנוסף נכלל על ידי היכל התהילה של הרוק אנד רול ברשימת "השירים שעיצבו את הרוק אנד רול".
גרסת דמו של השיר בשם "The Five of Us Are Dying" נכללה באלבומה המחודש של הלהקה משנת 2016, The Black Parade/Living with Ghosts (אנ').
יצירה

חברי הלהקה החלו לכתוב את השיר מאז תחילת דרכם בה, אם כי בסגנון שונה. הוא נכתב בהשראת השיר "My Way" של פרנק סינטרה, והושפע רבות ממנו, היה איטי יותר ונקרא באותו זמן "The Five of Us Are Dying". הלהקה לא כללה אותו בשני האלבומים הראשונים שלה משום שהרגישה שהוא לא גמור. לאחר שעברו ללוס אנג'לס כדי ליצור את אלבומם השלישי, חברי הלהקה הוסיפו לשיר קצב פאנק מהיר, שינו את מילותיו ואת האקורדים שבפזמון. לדברי גיטריסט הלהקה ריי טורו, תהליך ההקלטה של השיר היה "מורכב מאוד" בשל השכבות המוזיקליות הרבות שלו, אך "מהנה", והוא שיבח את התוצאה הסופית:
"שני השירים האהובים עליי [מהאלבום] הם 'Welcome to the Black Parade' ו-'Famous Last Words'.‏ 'Welcome to the Black Parade' הוא כמו ה-'Bohemian Rhapsody' שלנו. זה כנראה השיר הכי אדיר באלבום. אני אוהב את הדרך בה הוא התגבש."
המקור באנגלית
"My two favorite tracks are 'Welcome to the Black Parade' and 'Famous Last Words'. 'Welcome to the Black Parade' is like our 'Bohemian Rhapsody'. It’s probably the most epic song on the record. I love how it came together."
טורו השתמש בגיטרת לס פול עם פיק-אפ "Phat Cat" של סימור דאנקן. המגבר שלו, מדגם Marshall JCM800, התקלקל במהלך הקדם-הפקה, ובמקום הוא השתמש במגבר מדגם Marshall JCM800 שלקח בהשאלה מהמפיק רוב קוואלו (אנ'). הלהקה השתמשה במגבר זה גם בהמשך הקלטות, משום שאהבה את הצליל הרועש והנועז שלו.
וידאו קליפ

את הווידאו קליפ של השיר ביים סמואל באייר (אנ'), שעבד עם הלהקות נירוונה וגרין דיי. הווידאו קליפ פורסם ב-26 בספטמבר 2006 בבריטניה ובקנדה, ויצא ב-27 בספטמבר 2006 בארצות הברית. הוא הושמע פעמים רבות ב-MTV. בקליפ ניתן לראות מטופל בבית חולים (הדמות הראשית בקליפים של האלבום, בגילומו של לוקאס האס (אנ')) לבוש בחלוק בית חולים, ונלקח על ידי המוות במעין "מצעד שחור" (Black Parade). על קרון התצוגה המרכזי עומדים חברי הלהקה, מבצעים את השיר. מאחורי הקרון עומדות עשרות דמויות בפנים מכוסות.
הקליפ מתחיל בחדר בבית חולים, ונמשך על רקע נוף עירוני סוריאליסטי עם הריסות מכוסות-אפר, שלג שחור ובניינים הרוסים.
טום בראיהן מהשבועון וילג' ווייס התייחס לווידאו קליפ באומרו כי הוא "חושף שלב חדש בפרסונה [של הלהקה]". בנוסף, הוא דירג אותו במקום השביעי מתוך עשרת הקליפים הטובים ביותר של שנת 2006.
כל התלבושות בקליפ עוצבו על ידי מעצבת התלבושות קולין אטווד (אנ'). התלבושות היוו השראה לתלבושות של אמנים אחרים, למשל בהופעתו של ליל נאס X בטקס פרסי גראמי ב-2022. אמנים שונים שאבו השראה מהלבוש במצעד מתוך הקליפ, בהם פוסט מאלון.
קידום

השיר היה שירם הראשון של הלהקה שהגיע לראש מצעד הסינגלים הבריטי, אליו הגיע ב-15 באוקטובר 2006, שם שהה במשך שבועיים, ובהמשך גם הגיע לראש מצעד הרוק המודרני (אנ'), ב-26 באוקטובר 2006, שם שהה שבעה שבועות. השיר זכה להצלחה הממושכת ביותר של הלהקה, והיה לסינגל שלה שהגיע למקום הגבוה ביותר במצעד בילבורד הוט 100, מקום 9 בשיאו. השיר דורג במקום ה-17 ברשימת "100 השירים הטובים ביותר של 2006" מטעם רולינג סטון. בנוסף, הוא היה מועמד לפרס הסינגל הטוב ביותר מטעם מגזין Kerrang!. השיר היה זמין להורדה במשחקי הווידאו "Rock Band" (אנ') ו"גיטאר הירו: Warriors of Rock" (אנ'). חברת התקשורת ITV השתמשה בשיר בקטע-מונטאז' שהוקרן במהלך שידור טורניר הפורמולה 1 ב-2008. בקטע הופיעו מספר נהגי פורמולה 1 בולטים (ביניהם ניקו רוזברג, ג'נסון באטן, רובנס באריקלו, דייוויד קולטהרד וסבסטיאן פטל), וכן מגישי ITV והפרשן מורי ווקר, שביצעו ליפ סינק לצלילי השיר.
השיר שימש גם את קבוצת ההוקי קרח האמריקאית לוס אנג'לס קינגס, במהלך פלייאוף גביע סטנלי לשנת 2012, כחלק מפתיח לסרטונים במשחקי הבית של הקבוצה. בנוסף, השיר פתח את עצרת האליפות של הקבוצה לאחר שזכתה בגביע, ואת טקס העלאת הדגל של הקבוצה בסטייפלס סנטר (כיום קריפטו. קום ארנה).
השיר הושמע בסצנת הסיום של סדרת הטלוויזיה "לוציפר" מבית נטפליקס, ובסצנת הפתיחה של הסרט Clerks III (אנ').
ביקורות

עם יציאתו, השיר זכה לשבחים רבים. ג'וש טירנגל ממגזין טיים דירג את השיר בין עשרת השירים המובילים שלו לשנת 2006, וכתב כי הוא "ניסיון נועז, מטופש וקליט בטירוף למזג את Bohemian Rhapsody ו-Born to Run אל תוך אופרת רוק" וציין כי הוא סימן שמבטא "רגע של 'אנחנו' לעומת 'הם' בחלוקת הדורות". דייוויד פריק מרולינג סטון שיבח את שירתו של ויי, "במלוא המרץ של גיבור-רוק", בקטע ההוק ("We'll carry on"). במגזין אנטרטיינמנט ויקלי השוו לחיוב את השיר ל-"Bohemian Rhapsody". בווילג' ווייס נכתב כי בסקרים העדיפו הנשאלים בדרך כלל את השיר על פני האלבום.
ביקורות > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | 100 השירים הטובים ביותר של השנה | 2006 | 17 |
| טיים | 10 המובילים: שירים | 2006 | 3 |
| Loudwire | 50 שירי ההארד רוק המובילים של המאה ה-21 | 2012 | 37 |
| MTV | 50 הווידאו קליפים הטובים ביותר של המאה ה-21 | 2017 | 1 |
הצלחה מסחרית

השיר הופיע לראשונה במצעד בילבורד הוט 100 במקום ה-71, בשבוע של 30 בספטמבר 2006, והיה לסינגל של הלהקה שנכנס למצעדים במקום הגבוה ביותר. בשיאו השיר הגיע למקום התשיעי, בשבוע ה-17 וה-18 שלו במצעד, והיה ללהיט היחיד של הלהקה שהגיע לעשירייה הראשונה במצעד זה. "Welcome to the Black Parade" היה לסינגל שלהם שהגיע למקום הגבוה ביותר במצעדים, ועקף את הסינגל שלהם "Helena" (אנ') מ-2005, שבשיא הגיע למקום ה-33, והוא הסינגל השני שלהם שהגיע למקום הגבוה ביותר. בנוסף, הסינגל הגיע למקום הראשון במצעד רצועות הרוק המודרניות של בילבורד (כיום מצעד האיירפליי האלטרנטיבי (אנ')), שם שהה שבעה שבועות ברצף, והוא הסינגל היחיד של הלהקה שהגיע לראש מצעד זה. שירם "I'm Not Okay (I Promise)" (אנ') היה הסינגל הקודם שלהם שהגיע למקום הגבוה ביותר במצעד זה, בו הגיע בשיאו למקום הרביעי.
בבריטניה, הסינגל עקף את "America" של רייזורלייט שהיה במקום הראשון, ב-15 באוקטובר 2006, לאחר שהושמע באופן נרחב. הסינגל הגיע למקום ה-26 ברשימת 40 הסינגלים המובילים בבריטניה לשנת 2006, ומכר 169,000 עותקים. ב-26 באוגוסט 2022 השיר זכה למעמד פלטינה כפולה בבריטניה, מה שמעיד על מכירות של לפחות 1,200,000 עותקים.
מורשת

תו הפסנתר הפותח של השיר, G5, הפך לסמל בשל הפופולריות של השיר, במיוחד בקרב חובבי האימו רוק. למשל, המלחין הבריטי אנדרו לויד ובר שאל את עוקביו בטוויטר מה הם חושבים כשהם שומעים את התו, כהתייחסות לשיר. מאז, נעשה שימוש בתו עבור פרסומות עבור קידום אירוע האימו "Emo Fight" וכן קידום האלבום The Black Parade/Living with Ghosts, מהדורה מחודשת של The Black Parade.
רשימת רצועות

כל השירים נכתבו והולחנו על ידי My Chemical Romance.
| גרסה 1 (תקליטור קידום מכירות)> מס' | גרסה 1 (תקליטור קידום מכירות)> שם | גרסה 1 (תקליטור קידום מכירות)> משך | גרסה 1 (תקליטור קידום מכירות)>  | גרסה 1 (תקליטור קידום מכירות)>  | גרסה 1 (תקליטור קידום מכירות)>  | גרסה 1 (תקליטור קידום מכירות)>  | גרסה 1 (תקליטור קידום מכירות)>  | גרסה 1 (תקליטור קידום מכירות)>  | גרסה 1 (תקליטור קידום מכירות)>  |
| --- | --- | --- | --- | --- | --- | --- | --- | --- | --- |
| 1. | Welcome to the Black Parade  | 5:19 |  |  |  |  |  |  |  |
| 2. | Welcome to the Black Parade (עריכת רדיו)   | 4:37 |  |  |  |  |  |  |  |
| גרסה 2 (תקליטור וויניל 7")> מס' | גרסה 2 (תקליטור וויניל 7")> שם | גרסה 2 (תקליטור וויניל 7")> משך | גרסה 2 (תקליטור וויניל 7")>  | גרסה 2 (תקליטור וויניל 7")>  | גרסה 2 (תקליטור וויניל 7")>  | גרסה 2 (תקליטור וויניל 7")>  | גרסה 2 (תקליטור וויניל 7")>  | גרסה 2 (תקליטור וויניל 7")>  | גרסה 2 (תקליטור וויניל 7")>  |
| --- | --- | --- | --- | --- | --- | --- | --- | --- | --- |
| 1. | Welcome to the Black Parade  | 5:11 |  |  |  |  |  |  |  |
| 2. | Heaven Help Us  | 2:56 |  |  |  |  |  |  |  |
| גרסה 3 (ויניל 7")> מס' | גרסה 3 (ויניל 7")> שם | גרסה 3 (ויניל 7")> משך | גרסה 3 (ויניל 7")>  | גרסה 3 (ויניל 7")>  | גרסה 3 (ויניל 7")>  | גרסה 3 (ויניל 7")>  | גרסה 3 (ויניל 7")>  | גרסה 3 (ויניל 7")>  | גרסה 3 (ויניל 7")>  |
| --- | --- | --- | --- | --- | --- | --- | --- | --- | --- |
| 1. | Welcome to the Black Parade  | 5:11 |  |  |  |  |  |  |  |
| 2. | Welcome to the Black Parade (חי)   | 5:31 |  |  |  |  |  |  |  |
| גרסה 4 (תקליטור)> מס' | גרסה 4 (תקליטור)> שם | גרסה 4 (תקליטור)> משך | גרסה 4 (תקליטור)>  | גרסה 4 (תקליטור)>  | גרסה 4 (תקליטור)>  | גרסה 4 (תקליטור)>  | גרסה 4 (תקליטור)>  | גרסה 4 (תקליטור)>  | גרסה 4 (תקליטור)>  |
| --- | --- | --- | --- | --- | --- | --- | --- | --- | --- |
| 1. | Welcome to the Black Parade  | 5:11 |  |  |  |  |  |  |  |
| 2. | Heaven Help Us  | 2:56 |  |  |  |  |  |  |  |
| 3. | Welcome to the Black Parade (חי)   | 5:31 |  |  |  |  |  |  |  |
| גרסה 5 (הורדה דיגיטלית)> מס' | גרסה 5 (הורדה דיגיטלית)> שם | גרסה 5 (הורדה דיגיטלית)> משך | גרסה 5 (הורדה דיגיטלית)>  | גרסה 5 (הורדה דיגיטלית)>  | גרסה 5 (הורדה דיגיטלית)>  | גרסה 5 (הורדה דיגיטלית)>  | גרסה 5 (הורדה דיגיטלית)>  | גרסה 5 (הורדה דיגיטלית)>  | גרסה 5 (הורדה דיגיטלית)>  |
| --- | --- | --- | --- | --- | --- | --- | --- | --- | --- |
| 1. | Welcome to the Black Parade (עריכת רדיו)   | 4:38 |  |  |  |  |  |  |  |
| 2. | My Chemical Romance Welcomes You to the Black Parade (פרשנות של הלהקה לשיר)   | 39:28 |  |  |  |  |  |  |  |
| גרסה 6 (הורדה דיגיטלית)> מס' | גרסה 6 (הורדה דיגיטלית)> שם | גרסה 6 (הורדה דיגיטלית)> משך | גרסה 6 (הורדה דיגיטלית)>  | גרסה 6 (הורדה דיגיטלית)>  | גרסה 6 (הורדה דיגיטלית)>  | גרסה 6 (הורדה דיגיטלית)>  | גרסה 6 (הורדה דיגיטלית)>  | גרסה 6 (הורדה דיגיטלית)>  | גרסה 6 (הורדה דיגיטלית)>  |
| --- | --- | --- | --- | --- | --- | --- | --- | --- | --- |
| 1. | Welcome to the Black Parade (חי)   | 5:31 |  |  |  |  |  |  |  |
| 2. | Heaven Help Us  | 2:56 |  |  |  |  |  |  |  |
מיקומי שיא

|   ‏‏‏  מצעדים ודירוגים (2006–2007)> מדינה |   ‏‏‏  מצעדים ודירוגים (2006–2007)> מצעד |   ‏‏‏  מצעדים ודירוגים (2006–2007)> מיקום שיא |   ‏‏‏  מצעדים ודירוגים (2006–2007)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  אירופה | אירופה הוט 100 | 5 |  |
|  איטליה | מצעד הסינגלים האיטלקי | 28 |  |
|  אירלנד | מצעד הסינגלים האירי | 12 |  |
|  ארצות הברית | בילבורד הוט 100 | 9 |  |
|  ארצות הברית | מצעד 40 השירים למבוגרים | 22 |  |
|  ארצות הברית | מצעד האיירפליי האלטרנטיבי | 1 |  |
|  ארצות הברית | מצעד הרוק מיינסטרים | 24 |  |
|  ארצות הברית | מצעד 40 שירי המיינסטרים | 11 |  |
|  גרמניה | GfK – טופ 100 | 58 |  |
|  דנמרק | היטליסטן | 18 |  |
|  הולנד | מצעד 40 הסינגלים ההולנדיים | 92 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד שירי הרוק & מטאל | 1 |  |
|  ונצואלה | רקורד ריפורט | 1 |  |
|  נורווגיה | VG-lista | 15 |  |
|  ניו זילנד | המצעד הניו זילנדי הרשמי | 2 |  |
|  סלובקיה | ČNS IFPI | 76 |  |
|  סקוטלנד | מצעד הסינגלים הסקוטי | 1 |  |
|  פינלנד | המצעדים הפיניים הרשמיים | 7 |  |
|  פלנדריה | אולטראטופ 50 | 50 |  |
|  צ'כיה | ČNS IFPI | 6 |  |
|  קנדה | קנדה הוט 100 | 32 |  |
|  קרואטיה | טופ ליסטה | 2 |  |
|  שוודיה | סוורייטופליסטן | 26 |  |
|  שווייץ | המצעד השווייצרי | 64 |  |
|   ‏‏‏  מצעדים שנתיים (2006)> מדינה |   ‏‏‏  מצעדים שנתיים (2006)> מצעד |   ‏‏‏  מצעדים שנתיים (2006)> מיקום שיא |   ‏‏‏  מצעדים שנתיים (2006)>  |
| --- | --- | --- | --- |
|  אירופה | אירופה הוט 100 | 97 |  |
|  הממלכה המאוחדת | מצעד הסינגלים הבריטי | 26 |  |
|   ‏‏‏  מצעדים שנתיים (2007)> מדינה |   ‏‏‏  מצעדים שנתיים (2007)> מצעד |   ‏‏‏  מצעדים שנתיים (2007)> מיקום שיא |   ‏‏‏  מצעדים שנתיים (2007)>  |
| --- | --- | --- | --- |
|  אוסטרליה | מצעד הסינגלים האוסטרלי | 85 |  |
|  ארצות הברית | בילבורד הוט 100 | 59 |  |
|  ארצות הברית | מצעד השירים האלטרנטיביים | 18 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 5× | 5,000,000 |
| בריטניה (BPI) | פלטינה 2× | 1,040,000 |
| דנמרק (IFPI Denmark) | זהב | 4,000^ |
| ניו זילנד (RMNZ) | זהב | 5,000* |
* מכירות בלבד ^ משלוחים בלבד  מכירות + הזרמת מדיה בלבד
אלזה זמפרלי

| --- | --- |
אין תמונה חופשית
 לידה:  8 בדצמבר 1944 (בת 79) 
 שם לידה:  Marie Johanna Elizabeth Vande Bovenkamp 
 תחום יצירה:  עיצוב תלבושות 
 
אלזה זמפרלי (באנגלית: Elsa Zamparelli; נולדה ב-8 בדצמבר 1944) היא מעצבת תלבושות אמריקאית.
קורות חיים

אלזה זמפרלי נולדה בשם מרי יוהאנה אליזבת ונדה בוונקאמפ (Marie Johanna Elizabeth Vande Bovenkamp). החלה את קריירת הקולנוע שלה במחלקת האמנות של צוותי קולנוע. בשנים 1985 עד 1986 היא עבדה כעוזרת לארט דיירקטור באופרת הסבון "סנטה ברברה" (אנ'). הצלחתה הגדולה הגיעה כאשר עיצבה את התלבושות לסרט "רוקד עם זאבים". על עבודתה הייתה מועמדת לפרס אוסקר בקטגוריית עיצוב התלבושות הטוב ביותר ב-1991. עם זאת, פרנקה סקוורצ'פינו (אנ') קיבלה את הפרס על עבודתה בסרט "סיראנו דה ברז'ראק" (אנ'). בשנת 1992 עיצבה את לבוש השחקנים בסרט "המוהיקני האחרון". עבור סרט זה היא קיבלה מועמדות לפרס באפט"א בשנת 1993 בקטגוריית עיצוב התלבושות הטוב ביותר, אך בפרס זכו קתרין מרטין (אנ') ואנגוס סטראת'י (אנ') עבור "Strickly Ballroom".
בשנים 1993–2013 עבדה כמעצבת התפאורה של אופרת הסבון "היפים והאמיצים". בשל עבודתה עבור אופרת הסבון הייתה זמפרלי מועמדת 11 פעמים לפרס אמי לבידור בשעות היום, וזכתה בו שלוש פעמים (בשנים 1993, 1994 ו-2012).
פילוגרפיה (מבחר)

1985–1986: סנטה ברברה (סדרת טלוויזיה, עוזרת מנהל אמנותי)
1990: רוקד עם זאבים
1992: המוהיקני האחרון
1992: Double Jeopardy (סרט טלוויזיה)
1993–2013: היפים והאמיצים (סדרות טלוויזיה, מעצבת תפאורה)
1995: The Avenging Angel (סרט טלוויזיה)
1995: עקבות המסתורין
1995: אייס ונטורה: בלש פראי
1997: אין מה להפסיד
2000: לולו לנצח
2000: על אש קטנה
2001: Crossfire Trail
2001: The Hollywood Sign
2001: סודות המסדר
הערות שוליים

↑  טקס פרסי האוסקר ה-63 באתר Oscars.org
↑  Film | Costume Design in 1993 באתר פרסי באפט"א
| --- | --- |
בקרת זהויות :  GND: 1061331520  ISNI: 0000 0000 4679 2016  LCCN: no2007119652  VIAF: 51478346   WorldCat (עם VIAF): 51478346 
ערך זה הוא קצרמרבנושא קולנוע ובנושא אמריקאים. אתם מוזמנים לתרום לוויקיפדיה ו.
אייר מולדובה

אייר מולדובה הייתה חברת התעופה הלאומית של מולדובה. בסיסה הראשי של החברה היה בנמל התעופה של עיר הבירה קישינב. החברה הפעילה טיסות סדירות לצד טיסות שכר. יעדי הטיסות העיקריים שלה היו לרנקה, דובאי, וינה, פראג, פריז, אתונה, מילאנו, רומא, ורונה, טיוואַט, ליסבון, בוקרשט, סנט פטרסבורג, מדריד, איסטנבול, ולונדון.
תולדות החברה

החברה נוסדה בשנת 1993 על בסיס החטיבה המקומית של חברת אארופלוט (חברת התעופה של ברית המועצות) במדינה. בשנת 2004 החברה הפכה לחברה ב- IATA ובשנת 2007 רשמה עלייה של 20% במספר הנוסעים. ביוני 2008 החליטה ממשלת מולדובה להפריט את חברת התעופה.
בחודש מאי 2023 הודיעה ממשלת מולדובה שפג תוקף הרישיון של החברה והיא הפסיקה את פעילותה.
צי המטוסים

צי המטוסים של החברה נכון למרץ 2023:
| כלי טיס | בצי | בהזמנה | נוסעים>  C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 2 | — | — | 144 | 144 |  |
| איירבוס A319-100 | 2 | — | — | 150 | 150 |  |
| איירבוס A320-200 | 1 | — | 12 | 150 | 162 |  |
| איירבוס A321 | 2 | — | — | 220 | 220 |  |
| סה"כ | 5 | — |  |  |  |  |
פעילות החברה בישראל

במרץ 2018 הודיעה החברה על פתיחת קו בין נמל התעופה קישינב לנמל התעופה בן-גוריון. הקו החל לפעול ב-6 במאי של אותה השנה ופעל בתדירות של טיסה יומית עד לסגירת החברה.
הערות שוליים

↑  Air Moldova, eSky.md
↑  "Air Moldova fleet".
↑  Air Moldova, www.airmoldova.md
אירוויזיון לרוקדים צעירים 2015

| --- | --- |


מיקום התחרות
 מספר התחרות:  14
 גמר:  19 ביוני 2015
 מנחים:  ליבור בוצ'ק
 רשת השידור המפיקה:  ČT
 מיקום האירוע:  צ'כיה פלזן, צ'כיה
 המפקח על התחרות:  ולדיסלב יעקובלב
 השיר הזוכה:  פולין פולין - "Piece in Old Style"
 מספר משתתפות:  10
 מדינות שמשתתפות לראשונה:  אלבניה אלבניה   מלטה מלטה
 מדינות שחוזרות לאחר פרישה:  סלובקיה סלובקיה
 מדינות שפרשו מהתחרות:  ארמניה ארמניה   בלארוס בלארוס   אוקראינה אוקראינה
 המדינות המשתתפות
 
   המדינות שעלו לדואט הגמר   מדינות משתתפות שלא העפילו לדואט הגמר   מדינות שהשתתפו בעבר, אך לא בשנה זו
 → אירוויזיון לרוקדים צעירים 2013 אירוויזיון לרוקדים צעירים 2017 ← 
האירוויזיון לרוקדים צעירים 2015 היא התחרות ה-14 של האירוויזיון לרוקדים צעירים. צ'כיה אירחה את האירוויזיון הזה בתיאטרון החדש של פלזן (אנ').
פורמט

המשתתפים שנבחרו הם רקדנים לא-מקצועיים בין 16 ל-21. הריקוד של כל משתתף נבחר ומוכן מספר שבועות לפני התחרות.
פורמט > השופטים

המנצח נבחר לאחר הצבעת השופטים. השופטים שהצביעו הם:
קנדה קנדה - אלכסנדרה ספייסי לנדה
צ'כיה צ'כיה - ג'ורג' בובניצ'ק
ספרד ספרד - זניידה יאנובסקי (זוכת אירוויזיון לרוקדים צעירים 1993)
מדינות משתתפות

| סדר | מדינה | אמן | ריקוד | כוריאגרף | תוצאה |
| --- | --- | --- | --- | --- | --- |
| 01 | סלובניה סלובניה | סטאש טוסר | "Gardenfound" | טניה פאבליץ' | העפילה לדואט הגמר |
| 02 | נורווגיה נורווגיה | טריין ליזה מו | "Flux" | מסיה אברהמסן | לא העפילה לדואט הגמר |
| 03 | סלובקיה סלובקיה | ולריה שטשקובה | "La Esmeralda" | מריוס פטיפה, קארין אלברדג'אן | לא העפילה לדואט הגמר |
| 04 | מלטה מלטה | אנטיה זאמיט | "Tiċrita - Tear Apart" | דוריאן מליה | לא העפילה לדואט הגמר |
| 05 | הולנד הולנד | טימותי ואן פוקה | "Variation of the Male Flame" | תום סטיוארט | לא העפיל לדואט הגמר |
| 06 | פולין פולין | ויקטוריה נובק | "Piece in Old Style" | יאצק פריזובוליץ' | העפילה לדואט הגמר |
| 07 | אלבניה אלבניה | קלאודיו בגאי | "Scream of Life" | אריאן סוקניקי | לא העפיל לדואט הגמר |
| 08 | שוודיה שוודיה | אגנס קלפ | "L’après midi" | מיה סטאג | לא העפילה לדואט הגמר |
| 09 | גרמניה גרמניה | תומאס רוהה | "Senses" | תומאס רוהה | לא העפיל לדואט הגמר |
| 10 | צ'כיה צ'כיה | הלנה נובאקובה | "Soldier On My Own" | ג'נה קובאקביק ספיסובה | לא העפילה לדואט הגמר |
מדינות משתתפות > דואט הגמר

| מדינה | אמן | ריקוד | תוצאה |
| --- | --- | --- | --- |
| סלובניה סלובניה | סטאש טוסר | "Gardenfound" | מקום 2 |
| פולין פולין | ויקטוריה נובק | "Piece in Old Style" | זוכה |
מדינות אחרות

ארמניה ארמניה - ב-30 בינואר 2015, רשות השידור הארמנית ARMTV הודיעה שהם פורשים מתחרות זו.
בלארוס בלארוס - ב-26 בפברואר 2015, רשות השידור הבלארוסית BTRC הודיעה שהם פורשים מתחרות זו.
הממלכה המאוחדת הממלכה המאוחדת - ב-2 באוקטובר 2014, רשות השידור בממלכה המאוחדת BBC הודיעה שהם רוצים לעשות תוכנית טלוייזיה לרוקדים צעירים בשם "BBC Young Dancer". אנשים חשבו שהממלכה המאוחדת מעוניינת לחזור לתחרות לאחר שהשתתפה לאחרונה ב-2005. למרות זאת, ב-7 באוקטובר 2014, הודיעה רשות השידור בממלכה המאוחדת BBC בדף הפייסבוק שלה שהיא לא תחזור לתחרות זו.
אוקראינה אוקראינה - ב-18 בפברואר 2015, רשות השידור האוקראינית NTU הודיעה שהיא פורשת מהתחרות בגלל סיבות כספיות וממשלתיות.
לטביה לטביה - ב-5 במרץ 2015, שת השידור בלטביה LTV הודיעה שהיא לא תחזור לתחרות בשנה זו. לטביה פעם אחרונה השתתפה ב-2005
פינלנד פינלנד - ב-10 בדצמבר 2014, רשת השידור הפינלנדית Yle הודיעה שהיא לא תחזור לתחרות בשנה זו. פינלנד פעם אחרונה השתתפה ב-2005.
אירלנד אירלנד - ב-28 בנובמבר 2014, רשות השידור האירלנדית RTÉ הודיעה שהיא לא תחזור לתחרות. אירלנד פעם אחרונה השתתפה ב-2001.
בלגיה בלגיה - ב-3 בדצמבר 2014, רשות השידור הבלגית VRT הודיעה שהיא לא תחזור לתחרות. בלגיה פעם אחרונה השתתפה ב-2005.
קרואטיה קרואטיה - ב-30 בינואר 2015, רשות השידור הקרואטית HRT הודיעה שהיא לא תחזור לתחרות. קרואטיה פעם אחרונה השתתפה ב-2011.
קפריסין קפריסין - ב-5 בדצמבר 2014, רשת השידור בקפריסין CyBC הודיעה שהיא מתכננת להשתתף בתחרות זו. למרות זאת, קפריסין לא הופיעה ברשימה הסופית של המדינות המשתתפות בתחרות. קפריסין השתתפה פעם אחרונה ב-2005.
הערות שוליים

↑  "Eurovision Young Dancers - Format". youngdancers.tv. European Broadcasting Union. אורכב מ-המקור ב-2015-02-11. נבדק ב-8 במרץ 2015. {{cite web}}:  (עזרה)
↑  "The 2015 Jury". youngdancers.tv. European Broadcasting Union. 18 ביוני 2015. אורכב מ-המקור ב-2017-10-09. נבדק ב-22 ביוני 2015. {{cite web}}:  (עזרה)
↑  Granger, Anthony (30 בינואר 2015). "Armenia will not participate in EYD 2015". eurovoix.com. Eurovoix. נבדק ב-30 בינואר 2015. {{cite web}}:  (עזרה)
↑  Granger, Anthony (26 בפברואר 2015). "Belarus withdraws from Eurovision Young Dancers". eurovoix.com. Eurovoix. נבדק ב-26 בפברואר 2015. {{cite web}}:  (עזרה)
↑  Granger, Anthony (2 באוקטובר 2014). "EYD'15: United Kingdom to return?". eurovoix.com. Eurovoix. נבדק ב-3 באוקטובר 2014. {{cite web}}:  (עזרה)
↑  "BBC Young Dancers 2015" (PDF). bbc.co.uk. British Broadcasting Corporation. אורכב מ-המקור (PDF) ב-2015-01-10. נבדק ב-2 באוקטובר 2014. {{cite web}}:  (עזרה)
↑  Granger, Anthony (14 באוקטובר 2014). "United Kingdom: No Plans To Return To EYD". eurovoix.com. Eurovoix. נבדק ב-14 באוקטובר 2014. {{cite web}}:  (עזרה)
↑  Granger, Anthony (19 בפברואר 2015). "Ukraine: Undecided On JESC & EYD". Eurovoix.com. Eurovoix. נבדק ב-19 בפברואר 2015. {{cite web}}:  (עזרה)
↑  Granger, Anthony (5 במרץ 2015). "Latvia no return to Eurovision Young Dancers". eurovoix.com. Eurovoix. נבדק ב-5 במרץ 2015. {{cite web}}:  (עזרה)
↑  Granger, Anthony (10 בדצמבר 2014). "Finland no return to Young Dancers". eurovoix.com. Eurovoix. נבדק ב-10 בדצמבר 2014. {{cite web}}:  (עזרה)
↑  Granger, Anthony (28 בנובמבר 2014). "Ireland RTÉ have no plans to return to EYD". eurovoix.com. Eurovoix. נבדק ב-28 בנובמבר 2014. {{cite web}}:  (עזרה)
↑  Granger, Anthony (3 בדצמבר 2014). "Belgium VRT have no plans to return to EYD". eurovoix.com. Eurovoix. נבדק ב-3 בדצמבר 2014. {{cite web}}:  (עזרה)
↑  Granger, Anthony (30 בינואר 2015). "Croatia no return to Young Dancers". eurovoix.com. Eurovoix. נבדק ב-30 בינואר 2015. {{cite web}}:  (עזרה)
↑  Granger, Anthony (5 בדצמבר 2014). "Cyprus possible return to EYD". eurovoix.com. Eurovoix. נבדק ב-6 בדצמבר 2014. {{cite web}}:  (עזרה)
איי וינדוורד

|  נתונים גאוגרפיים |
| --- | --- |
 מיקום:  הים הקריבי 
 קואורדינטות:  13°15′N 61°12′W﻿ / ﻿13.25°N 61.2°W﻿ / 13.25; -61.2
 שטח:  3,232.5 קילומטר רבוע
 גובה מרבי:  לה סופרייר
 נתונים מדיניים
 מדינה:  טרינידד וטובגו, צרפת, סנט וינסנט והגרנדינים, סנט לוסיה, גרנדה, ברבדוס 
 על שם:  לצד הגלוי לרוח 
  (למפת אמריקה המרכזית מוגדלת) איי וינדוורד(למפת אמריקה המרכזית רגילה) איי וינדוורד
 
איי וינדוורד הם הדרומיים שבין איי האנטילים הקטנים.
מקור השם וחלוקה גאוגרפית

אי "וינדוורד" (באנגלית: עם כיוון הרוח) נקראים כך בשל מיקומם - במורד כיוון הרוח ביחס לספינות המגיעות לאיי הים הקריבי מאירופה. איי ליווארד המצויים צפונית להם הם "במעלה הרוח" ביחס למשטר הרוחות באזור - הזורם מצפון לדרום.
האיים האנטילים המהווים חלק מאיי וינדוורד הם:
מרטיניק (צרפת)
סנט לוסיה
ברבדוס
סנט וינסנט
הגרנדינס
גרנדה
טרינידד
טובגו
מושבה בריטית

איי וינדוורד היוו בעבר מושבה בריטית הכללה את מרבית האיים הנכללים בקבוצה בו בין השנים 1833–1960. המושבה כללה את האיים גרנדה, סנט לוסיה, סנט וינסנט, הגרנדינס וברבדוס - בו הייתה ממוקמת בירת המושבה ומקום מושבו של המושל עד שנת 1885 עת הפכה ברבדוס למושבה עצמאית. כמו כן האי טובגו היווה חלק מהמושבה עד שנת 1889 עת הצטרף האי לטרינידד, ודומיניקה היוותה חלק מהמושבה החל משנת 1940 עת הפסיקה להיות חלק ממושבת איי ליווארד.
שמה הרשמי של המושבה היה המושבה הפדרלית של איי וינדוורד (Federal Colony of the Windward Islands ) בין השנים 1871–1956. ב-1956 שונה השם לטריטוריית איי וינדוורד (Territory of the Windward Islands).
בירת המושבה הייתה העיר ברידג'טאון באי ברבדוס בין השנים 1871–1885 ולאחר מכן סנט ג'ורג' באי גרנדה. המושבה לא הייתה מושבה אחת אלא קבוצה של מושבות שלהם מושל אחד, אולם לכל אי היו מוסדות ממשלתיים שונים, חוקים שונים, ואף מיסים שונים.
המושבה הפסיקה להתקיים בשנת 1960 והאיים קיבלו עצמאות.
המחשת המושגים וינדווארד וליווארד
אלזה ברג

| --- | --- |

דיוקן עצמי, 1917
 לידה:  19 בפברואר 1877 רטיבור, שלזיה (הקיסרות הגרמנית)
 פטירה:  19 בנובמבר 1942 (בגיל 65) אושוויץ
 לאום:  הולנדי
 מקום לימודים:  האוניברסיטה לאמנויות בברלין 
 תקופת הפעילות:  1892–1942 (כ־50 שנה) 
 תחום יצירה:  ציור
 זרם באמנות:  אקספרסיוניזם, קוביזם
 בן או בת זוג:  מומי שוורץ (1920–1942) 
 
אלזה ברג (בפולנית: Else Berg‏; 19 בפברואר 1877 – 19 בנובמבר 1942) הייתה ציירת ממוצא יהודי, ילידת שלזיה שחיה ופעלה בעיקר בברלין ובהולנד. הרבתה ליצור עם בעלה, מומי שוורץ. השניים נספו באושוויץ.